K I V O N A T

Vecsés Város Önkormányzat Képviselő-testülete 2020. október 20-án megtartott ülésének jegyzőkönyvéből

**Tárgy:** **Javaslat keretszerződés megkötésére az URBANITAS Tervező és Tanácsadó Kft-vel**

**191/2020. (X.20.) határozat**

**Vecsés Város Önkormányzatának Képviselő-testülete úgy dönt, hogy az URBANITAS Tervező és Tanácsadó Kft-vel (1111 Budapest, Stoczek u. 19. IV. 3.) kötött - a határozat mellékletét képező - keretszerződést utólagosan jóváhagyja.**

**Határidő: azonnal;**

**az ügyvezető értesítésére: a döntést követő 15 napon belül**

**Felelős: Szlahó Csaba**

**polgármester**

(9 igen szavazat, egyhangú)

 **Szlahó Csaba sk. Mohainé Jakab Anikó sk.**

 **polgármester jegyző**

**A kivonat hiteles: Kapják:**

**2020. október 20.**

**A 191/2020. (X.20.) határozat melléklete**

**VÁLLALKOZÁSI KERETSZERZŐDÉS**

(a továbbiakban: Szerződés), amely létrejött egyrészről

**Vecsés Város Önkormányzata**

székhely: 2220 Vecsés, Szent István tér 1.

adószám: 15730686-2-13

KSH szám: 15730686-8411-321-13;

nyilvántartási száma: 730688

képviseli: Szlahó Csaba polgármester,

mint Megrendelő (a továbbiakban: Megrendelő), másrészről az

**URBANITAS Tervező és Tanácsadó Kft.**

|  |
| --- |
| székhely: 1111 Budapest, Stoczek u. 19. IV.3. |
| adószám: 10368688-2-43 |
| cégjegyzékszám: 01-09-067788 |
| számlaszám: 11711041-20758516-00000000KSH számjel: 10368688-6831-113-01 képviselik: Berényi Mária ügyvezető vagy  Vojnits Csaba Ferenc ügyvezető önállóan, |

mint Vállalkozó (a továbbiakban: Vállalkozó, Megrendelő és Vállalkozó a továbbiakban együttesen: Felek)

között, a mai napon, az alábbi feltételekkel:

1. **Előzmények, a Szerződés tárgya**
	1. Megrendelő Képviselő-testülete jóváhagyta Vecsés Város Településszerkezeti Tervét (továbbiakban: TSZT) a 94/2016.(IV.26.) határozattal, Vecsés Város Építési Szabályzatát (továbbiakban VÉSZ) és a mellékletét képező Szabályozási tervet (továbbiakban: SZT) a 6/2016.(IV.28.) önkormányzati rendelettel. A hatályos tervek módosítási eljárása megindításáról Megrendelő Képviselő-testülete a határozataival dönt, ezt követően indul meg a tervmódosítás elkészítése és ennek partnerségi és államigazgatási egyeztetése.
	2. Jelen szerződéssel Megrendelő megbízza Vállalkozót, az 1.1. pontban meghatározott tervmódosítások jogszabályokban meghatározott tartalmú tervezési feladatainak elvégzésével, beleértve a teljes egyeztetési és elfogadási folyamatban való tervezői részvételt, igény esetén a lakossági fórumon történő személyes megjelenést és tervismertetést, az egyeztető tárgyaláson való közreműködést és a jóváhagyott módosításnak az egységes szerkezetű tervbe való beépítéséhez szükséges feladatokat. Vállalkozó a megbízást elfogadja.
	3. Felek rögzítik, hogy jelen Szerződés aláírása nem jelent Megrendelő számára megrendelési kötelezettséget, a Megrendelő – saját döntése alapján - jelen Szerződésre hivatkozva, az 1. melléklet szerinti egyedi megrendelések (Megrendelés) keretében rendeli meg az 1.2. pontban meghatározott szolgáltatásokat vagy azok meghatározott részeit Vállalkozótól a 3.2-3.3 pontban rögzített eljárás szerint.
	4. Szerződő felek rögzítik, hogy amennyiben a Megrendelés tárgya kiemelkedő jelentőségű, erre tekintettel a 4. pontban foglalt díjszabás nem alkalmazható, illetve amennyiben a Megrendelés összege eléri a szolgáltatások megrendelésére vonatkozó nemzeti közbeszerzési értékhatárt, a felek jelen keretszerződést nem alkalmazzák, és az adott munka tekintetében külön megállapodást kötnek, illetve a vonatkozó jogszabályok szerint Megrendelő közbeszerzési eljárást folytat le. Felek rögzítik, hogy a korábbi évek gyakorlatát figyelembe véve a Megrendelések összesített éves összege nem haladhatja meg a szolgáltatások megrendelésére vonatkozó éves nemzeti közbeszerzési értékhatárt, így a jelen szerződés megkötésének jogszabályi akadálya nincsen.
2. **A Vállalkozó a Szerződés megkötésével összefüggő kijelentései**

2.1. A Vállalkozó kijelenti, és szavatolja, hogy

a) a székhelye szerinti ország joga szerint érvényesen létező társaság, amely rendelkezik a Szerződés aláírásához és kötelezettségei teljesítéséhez szükséges (így különösen a jogszabályokban és társasági iratokban előírt) felhatalmazásokkal és jóváhagyásokkal, és a Szerződés a Vállalkozó jogszerű, érvényes és kikényszeríthető kötelezettségeit hozza létre;

b) rendelkezik a tevékenysége folytatásához szükséges összes hatósági és egyéb engedéllyel, tervezési jogosultsággal, továbbá mindazon szakmai tapasztalattal, amely a tevékenysége megfelelő szintű ellátásához szükséges;

c) a Vállalkozó vonatkozásában nincs folyamatban felszámoló vagy vagyonfelügyelő, vagy hasonló személy kijelölésére irányuló eljárás, továbbá vonatkozásában nem született csődeljárást, felszámolási vagy egyéb fizetésképtelenségi eljárást elrendelő határozat, nem került sor továbbá végelszámoló kijelölésére és döntéshozatalra végelszámolási eljárás, vagy egyéb, a Vállalkozó megszüntetésére irányuló eljárás megindítására;

d) nincs tudomása olyan körülményről, amely valószínűsíthetően a Vállalkozónál csődeljáráshoz, felszámolási vagy egyéb fizetésképtelenségi eljáráshoz, illetve a cégjegyzékből történő törléséhez vezethet;

e) a Szerződés teljesítéséhez szükséges gazdasági, pénzügyi, műszaki és humán erőforrások rendelkezésére állnak, valamint gazdasági és pénzügyi helyzete stabil. A Vállalkozó kijelenti továbbá, hogy nincsen tudomása a szokásos üzleti kockázatot meghaladó, saját és a közvetlen vagy közvetett tulajdonosainak működését vagy pénzügyi helyzetét érintő olyan tényről, amely a Szerződés teljesítését korlátozza vagy veszélyezteti;

f) a Szerződés teljesítéséhez felhasznált szoftverek felett a Szerződés teljesítéséhez szükséges jogosultságokkal rendelkezik.

2.2. A Vállalkozó kijelenti és szavatolja, hogy a Szerződés teljesítése során általa Megrendelőnek átadott dokumentumokat a szükséges jogosultsággal, képzettséggel, szakértelemmel és tudással rendelkező személyek készítik.

2.3. A Vállalkozó kijelenti és vállalja, hogy a fenti kijelentéseinek és a Szerződésben szereplő egyéb kötelezettség-vállalásainak a Szerződés teljes hatálya alatt megfelel, és késedelem nélkül értesíti tértivevényes levélben a Megrendelőt a kijelentéseit vagy kötelezettségvállalásait érintő bármely változásról.

2.4. Vállalkozó jelen szerződés aláírásával nyilatkozik arról, hogy az általa képviselt szervezet a nemzeti vagyonról szóló 2011. évi CXCVI. törvény 3. § (1) bekezdése alapján átlátható szervezetnek minősül. Vállalkozó haladéktalanul köteles Megrendelő képviselőjét írásban tájékoztatni, ha a 2011. évi CXCVI. törvény szerinti átláthatósági feltételeknek való megfelelősége jelen szerződés időtartama alatt megszűnik. és tudomásul veszi, ha az átláthatósággal kapcsolatos valótlan nyilatkozatot tett, vagy az átláthatóság feltételei jelen szerződés időtartama alatt megszűnnek, jelen szerződést a Megrendelőazonnali hatállyal felmondja - amennyiben a teljesítésre nem került sor – a szerződéstől eláll.

1. **Megrendelésekkel kapcsolatos feladatok köre és ügyvitele**
	1. **A Vállalkozó által vállalt szolgáltatások köre**
2. A hatályos TSZT és VÉSZ módosítása tervezési munkáinak elkészítése *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekrő*l szóló 314/2012. (XI. 8.) Korm. rendelet (továbbiakban Trk.) szerinti tartalommal. A megalapozó vizsgálat aktualizálásának tartalmát, annak részletezettségét a tervezési terület, a tervezési feladat és a tervezési cél figyelembevételével az önkormányzati főépítész írásban határozza meg a Trk. 3/A.§ (2) bekezdésben foglaltaknak megfelelően.
3. A VÉSZ módosításához kapcsolódóan a településkép védelméről szóló önkormányzati rendelet módosítása tervezetének elkészítéséhez kapcsolódó feladatok elvégzése.
4. Telepítési tanulmányterv készítése a Trk. 15.§ (1) bekezdés szerinti esetekben, melynek tartalmát a Trk. 15.§ (6) bekezdése szerint az önkormányzati főépítész határozza meg a Trk. 7. melléklet figyelembe vételével.
5. Igény esetén szakértői közreműködés az a)-c) pontokban rögzített tervezési munkák előkészítésében, vagy az ezekhez kapcsolódó önkormányzati feladatokban.
	1. **Ajánlatkérés, ajánlatadás**
6. Megrendelő a feladat specifikálásával írásbeli ajánlatkérést küld Vállalkozónak (emailben). Megrendelő köteles az ajánlatkérésben megjelölni azt a körülményt, ha a munka Megrendelő megrendelése alapján, de harmadik személy költségviselése (továbbiakban Költségviselő) mellett történik.
7. Vállalkozó a feladat teljesítésére vonatkozó ajánlatát az ajánlatkérés beérkezésétől számított maximum 10 (tíz) munkanapon belül elkészíti és megküldi a Megrendelőnek. Amennyiben a feladat az ajánlatadást követően további egyeztetést igényel a Felek között, úgy a módosított árajánlatot az ajánlatkérést követően a Vállalkozó maximum 3 (három) munkanapon belül köteles megküldeni a Megrendelő részére. Vállalkozó elektronikus úton (emailben) küldi meg ajánlatát a Megrendelő részére.
8. Vállalkozó ajánlatának tartalmaznia kell:
* a vállalt feladat pontos megfogalmazását;
* a feladat elvégzéséhez Megrendelő által biztosítandó adatokat;
* az előkalkulált vállalási bruttó értéket (forintban megadva), a Szerződés 4.2 pontjában meghatározott díjakon kalkulálva;
* ütemezést és a teljesítési határidőt

.

1. Ha az ajánlatkérésben megfogalmazott feladat megvalósítása kockázatokat tartalmaz, akkor Vállalkozónak az ajánlatában erre fel kell hívni a Megrendelő figyelmét.
	1. **Ajánlatadás, Megrendelés**
2. Megrendelő a Megrendelés megküldésével fogadja el a Vállalkozó konkrét szolgáltatásra vonatkozó ajánlatát, illetve a felek egyeztetését követően adott módosított ajánlatát. Megrendelő költségviselése esetén a felek közötti egyedi szerződés a Megrendelés megküldésével jön létre.
3. Költségviselő által finanszírozott tervezési munka esetén

ba) Megrendelő a Költségviselővel településrendezési szerződést köt, melyben Költségviselő nyilatkozik a tervezési díj átvállalásáról,

bb) Vállalkozó a Megrendelővel és a Költségviselővel Tervezési szerződést köt a Megrendelésben szereplő munka elkészítésére, és a Tervezési szerződéssel jön létre az egyedi szerződés.

1. Amennyiben a Vállalkozó a Megrendelésben foglalt feltételektől el kíván térni a szolgáltatás kivitelezése során, a módosítási javaslatokat köteles előzetesen jelezni a Megrendelő részére írásban, és az eltérésre csak a Felek közös megállapodása esetén van lehetőség.
2. **A vállalkozói díj**

4.1. Felek a vállalkozói díj ÁFA tartalmát a mindenkor hatályos jogszabályok szerint számolják el és fizetik meg.

4.2. A vállalkozói díjak:

Településtervezési vezető tervezői tevékenység: …………………………

Településtervezési beosztott tervezői tevékenység : ………………………….

Településtervezési szakértői tevékenység: ………………………….

Vállalkozó a vállalkozói díjat évente a minimálbér emelésének %-os mértékével jogosult megemelni.

4.3. A vállalkozói díjak magukban foglalják a feladat elvégzéséhez szükséges összes felmerülő költséget, beleértve a Vállalkozó által fizetendő adókat, illetékeket, közterheket, tervezési, biztosítási, szállítási, kiszállási, dokumentálási és egyéb díjakat is, kivéve a hatósági eljárási díjakat, melyeket szükség esetén a Megrendelő vagy Költségviselő fizet.

4.4. Szerződő felek rögzítik, hogy Vállalkozó az egyedi szerződések alapján átadott tervek és egyéb dokumentumok mint szellemi alkotások tekintetében időben korlátlan és kizárólagos felhasználási jogot biztosít Megrendelő részére, mely felhasználási jog alapján Megrendelő jogosult, a szellemi alkotások felhasználására, valamint arra, hogy a szellemi alkotásokat saját adathordozóin digitális formában tárolja, a felhasználás során többszörözze, átdolgozza, azokat számítógépre vagy elektronikus adathordozóra másolja, valamint, hogy azokat a nyilvánossághoz közvetítse és harmadik személy részére a felhasználási jogot átengedje vagy átruházza. Felek rögzítik, hogy az egyedi szerződésekben meghatározott vállalkozói díj magában foglalja a szellemi alkotások vonatkozásában fennálló tulajdoni és/vagy vagyoni értékű jogok átruházásáért, illetve szükség szerint ezek felhasználásáért járó minden ellenértéket.

. A szerzői jogról szóló 1999. évi LXXVI. törvény 51.§ (4) bekezdése alapján a szerződő felek megállapodnak abban, hogy a Vállalkozó a kizárólagos felhasználási jogra vonatkozó szerződéses rendelkezés felmondási jogát a tervdokumentáció átadását követő 5 éves időtartamra kizárja. Szerződő felek megállapodnak abban, hogy a jelen szerződésben meghatározott felhasználás megkezdésére az adott helyzetben általában elvárható idő 5 év.

 Vállalkozó szavatolja, hogy az általa készített szellemi alkotás harmadik személy jogától mentes, azokon harmadik személynek nincsen olyan joga, vagyoni vagy egyéb igénye, mely a Megrendelő jelen Szerződés szerinti felhasználói és egyéb jogát gátolná vagy akadályozná. Ennek keretében Vállalkozó köteles mentesíteni a Megrendelőt minden olyan igény alól, melyet a fentiek megszegése miatt harmadik személyek érvényesítenek a Megrendelővel szemben.

4.5. A Megrendelésben meghatározott feladat elvégzését a 2. számú melléklet szerinti teljesítési igazolás kiállításával és aláírásával igazolja a Megrendelő. A teljesítésigazolás kiadására abban az esetben kerül sor, ha a Vállalkozó szerződésszerűen teljesíti a Megrendelésben meghatározott kötelezettségeket, és a teljesítéssel kapcsolatosan kifogás nem merült fel a Megrendelő részéről. A teljesítés igazolására a Megrendelő mindenkori főépítésze, jelenleg Rupp Zoltán főépítész jogosult.

4.6. Vállalkozó a Megrendelő által aláírt teljesítési igazolást a részszámlához és a végszámlához is mellékelni köteles.

1. **Fizetési feltételek**

5.1. Megrendelő a teljesítésigazolás alapján kiállított, a hatályos jogszabályi rendelkezéseknek megfelelő, alaki és számszaki szempontból kifogástalan részszámlák és végszámla szerinti vállalkozói díjat a számlák átvételétől számított 15 napon belül átutalással teljesíti a Vállalkozó jelen szerződésben megjelölt bankszámlájára.

 Amennyiben az egyedi szerződés értelmében a vállalkozói díjat a Költségviselő fizeti, a Megrendelő teljesítés igazolása alapján és a Tervezési szerződésben rögzített fizetési feltételek szerint történik a kifizetés.

5.2. Késedelmes fizetés esetén Vállalkozó a mindenkor hatályos Polgári Törvénykönyv vonatkozó szabályai szerinti késedelemi kamat érvényesítésére jogosult.

1. **A teljesítés helye**

Amennyiben a Felek a Megrendelésben másként nem rendelkeznek, úgy a Vállalkozó a Megrendelő székhelyén köteles teljesíteni.

1. **Alvállalkozók igénybevétele**

A Vállalkozó az 1. pontban rögzített feladatok elvégzéséhez a jogszabályoknak megfelelő jogosultsággal rendelkező szakági – közlekedés, közműellátás és hírközlés, táj- és zöldfelületi, környezetvédelmi, geodéziai, stb. - alvállalkozók igénybevételére jogosult a feladat jellegének megfelelően. Vállalkozó az igénybe venni kívánt új (korábbi tervezési feladatoknál nem alkalmazott) alvállalkozót ajánlatában köteles megnevezni. A Vállalkozó a jogszerűen igénybe vett alvállalkozó tevékenységéért úgy felel, mintha maga járt volna el.

1. **Kapcsolattartó személyek**

Megrendelő részéről:

Szlahó Csaba polgármester

Elérhetőségei: tel.: 30-353-1740, e-mail: polgarmester@vecses.hu

Rupp Zoltán főépítész

Elérhetőségei: tel.: 30-519-3141, e-mail: rupp.zoltan@vecses.hu

Vállalkozó részéről:

Berényi Mária ügyvezető, vezető tervező

Elérhetőségei: tel.: 30-491-8198, e-mail: berenyi@urbanitas.hu

Vojnits Csaba Ferenc ügyvezető, tervező

Elérhetőségei: tel.: 30-354-8428, e-mail: vojnits@urbanitas.hu

# **A Szerződő Felek jogai és kötelezettségei**

9.1. Szerződő felek rögzítik, hogy a jelen szerződés teljesítése érdekében együttműködnek, egymást minden lényeges körülményről tájékoztatják, a tervezés során folyamatosan konzultálnak egymással.

9.2. A Vállalkozó a tervdokumentációt a szerződés, illetve a megrendelés létrejöttekor hatályban lévő, a tervezésre vonatkozó előírások figyelembevételével, a megoldás módját speciálisan szabályozó előírásoknak megfelelően készíti el. Ha a tervdokumentáció ennek megfelel, a teljesítés e vonatkozásban szerződésszerű. A szabványok, jogszabályok, hatósági előírások, stb. tervezés idején történő megváltozása esetén a Megrendelő kérheti, hogy a Vállalkozó a tervdokumentációt az új előírások rendelkezéseinek megfelelően módosítsa. Ebben az esetben a Vállalkozó a Felek megállapodása alapján jogosult a változtatásból eredő indokolt többletmunka díjára és a teljesítési határidő módosítására. A szerződő Felek ebben az esetben a 3.3. pont szerinti Megrendelést írásban módosítják.

9.3. Vállalkozó köteles a jelen szerződés tárgyát képező feladatokat, illetve a jelen szerződésből eredő kötelezettségeit megfelelő gondossággal és alapossággal, a vonatkozó hatályos jogszabályoknak, szabványoknak, szabályzatoknak, hatósági előírásoknak, Megrendelői előírásoknak és egyéb szakmai követelményeknek megfelelően, magas színvonalon végezni. Vállalkozó szavatolja, hogy megfelelő ismerettel, szakmai tapasztalattal, végzettséggel és jártassággal rendelkezik jelen szerződés szerinti feladatok elvégzéséhez. Vállalkozó teljes körű felelősséget vállal, hogy az általa elvégzett feladat a vonatkozó jogszabályoknak és szakmai követelményeknek megfelel.

9.4. Vállalkozó köteles mindazon munkaközi egyeztetést lefolytatni és annak eredményét dokumentálni, amelyre őt jogszabály, hatósági előírás kötelezi, vagy ha azt Megrendelő külön kéri. Megrendelő kezdeményezése alapján részt vesz a konzultációkon.

9.5. Vállalkozó köteles minden olyan körülményről írásban haladéktalanul értesíteni Megrendelőt, amely a vállalt munka eredményességét, illetve elvégzését a legcsekélyebb mértékben veszélyezteti, vagy gátolja.

9.6. Vállalkozó vállalja, hogy végzett munkája során felhívja Megrendelő figyelmét minden olyan körülményre, amelyből Megrendelőnek vagy más, harmadik félnek kára keletkezhet.

9.7. A Megrendelő a munkát figyelemmel kíséri, a Vállalkozó kezdeményezése alapján részt vesz a konzultációkon, az elkészült munkarészekkel kapcsolatban és lényeges kérdésekben állást foglal, a Vállalkozó részére utasítást ad. A jóváhagyásával készült megoldást a Megrendelő utólag nem kifogásolhatja, illetve annak megváltoztatására vonatkozó igényének következményeit (határidő, tervezési díj módosítása stb.) viselnie kell.

9.8. Megrendelő köteles a rendelkezésére álló, a feladata ellátásához szükséges adatokat Vállalkozó rendelkezésre bocsátani a Megrendelésben megjelölt határidőn belül. A Megrendelésben fel nem sorolt adatszolgáltatási igény munkavégzés közbeni adatszolgáltatásnak minősül, melynek határidejéről a felek a munkavégzés során egyeztetnek.

9.9. A Megrendelő által szolgáltatott, vagy a tervezés során beszerzett adatokat Vállalkozó csak a tervezési munkával kapcsolatban használhatja fel, harmadik személy számára csak Megrendelő jóváhagyását követően engedhet betekintést. Vállalkozó a digitális alaptérkép állományt semmilyen más feladatának ellátásához nem használhatja fel, tovább nem adhatja. Az állományt a tervezési munka teljesítése után vagy annak meghiúsulása esetén visszaszolgáltatja a Megrendelőnek.

1. **A szerződést biztosító mellékkötelezettségek**

10.1. Késedelmi kötbér: Vállalkozó vállalja, hogy a neki felróható késedelmes teljesítés esetén, amely késedelem az ütemtervben meghatározott egyes munkaszakaszok befejezési határidejétől számítandó, minden késedelmes naptári nap után késedelmi kötbérként a Megrendelő részére az adott munkarész vonatkozásában megállapított nettó vállalkozási díj 0,2 (kettő tized) %-át fizeti meg naptári naponta, A késedelemi kötbér maximuma a nettó vállalkozói díj 30%-a.

10.2. Hibás teljesítési kötbér: Vállalkozó vállalja, hogy a neki felróható hibás teljesítés esetén a hiba kiküszöböléséig terjedő időtartamra a Megrendelő részére hibás teljesítési kötbér jogcímén az adott munkarész vonatkozásában megállapított nettó vállalkozói díj 0,2 (kettő tized) %-át fizeti meg naptári naponta. A hibás teljesítési kötbér maximuma a nettó vállalkozói díj 30%-a.

Hibás teljesítésnek minősül, ha a Megrendelésben szereplő tartalmat Vállalkozó csak részlegesen szállítja, vagy a tervezett megoldás elvi hibás, nem a Megrendelő által támasztott minőségi követelmények szerint készül, nem teljesíti a vonatkozó jogszabályok előírásait (minőségi hiba).

10.3. Meghiúsulási kötbér: Vállalkozó vállalja, hogy amennyiben olyan okból, amelyért felelős, nem teljesít, vagy a késedelemi vagy hibás teljesítési kötbér összege eléri a maximumot a Megrendelő részére a nettó vállalkozói díj 30 (harminc) %-ának megfelelő összegű meghiúsulási kötbért fizet.

10.4. Amennyiben a Megrendelő az egyedi szerződésből eredő kötelezettségeit késedelmesen teljesíti, a kapcsolódó tervezési határidők ezzel a megrendelői késedelem időtartamával meghosszabbodnak.

10.5. Vállalkozó a 3.3. pont szerinti Megrendelésben megjelölt feladat tartalmának kibővítése, részleges, vagy teljes változása, továbbá a tervezési munkák folyamatosságát biztosítandó egyes ütemek lezárulásához szükséges Megrendelői döntések 90 napon túli elhúzódása esetén a jelen szerződés módosítását kezdeményezheti valamint jogosult az addig elvégzett munkát Megrendelésben foglalt munkaszakaszok készültségi fokának megfelelően, az adott munkafázis arányosított összegében Megrendelő részére kiszámlázni.

10.6. Megrendelő jogosult a kötbér összegét a Vállalkozó részére járó vállalkozói díjjal szemben beszámítás útján érvényesíteni.

1. **Szerződésszegés esetén irányadó szabályok**

11.1. A Vállalkozó szerződésszegést követ el különösen, ha

a.) késedelmesen teljesít,

b.) hibásan teljesít, mert a szolgáltatott dolog, illetve az általa végzett munkák minősége nem felel meg a teljesítéskor a vonatkozó jogszabályban és jelen szerződésben meghatározott tulajdonságoknak és rendeltetési célnak, vagy ha a szolgáltatott dologban a teljesítéskor nincsenek meg a vonatkozó jogszabályban és a jelen szerződésben meghatározott tulajdonságok, továbbá ha a teljesítés során nem tartja be valamely, jelen szerződésben vállalt, vagy jogszabályban foglalt kötelezettségét,

c.) nem teljesít, valamint, ha a jelen szerződés ellehetetlenül olyan okból, amelyért a Vállalkozó felelős.

11.2. Vállalkozó vállalja, hogy szerződésszegés esetén a jelen szerződés 10. pontjában meghatározott, vonatkozó kötbéreket megfizeti a Megrendelő számára. A Megrendelő jogosult továbbá érvényesíteni a kötbért meghaladó, igazolt kárát és a szerződésszegésből eredő egyéb jogait is.

11.3. A Vállalkozó jogosult az adott egyedi szerződést felmondani, ha a Megrendelő a megrendelt munkát bármi oknál fogva leállítja és a leállás időtartama az egy hónapot meghaladja.

11.4. A Megrendelő jogosult az adott egyedi szerződés azonnali hatályú felmondására vagy az elállásra, ha a Vállalkozó súlyos szerződésszegést követ el, illetve ha késedelmi kötbér, illetve a hibás teljesítési kötbér maximuma elérésre kerül (meghiúsulás). Meghiúsulás esetén a Vállalkozó a meghiúsulással érintett szerződésre vonatkozóan díjigénnyel nem élhet.

11.5. Mentesül az érintett fél a szerződésszegés következményei alól, ha

a.) bizonyítja, hogy a késedelem a másik szerződő fél nem szerződésszerű teljesítésére vezethető vissza,

b.) bizonyítja, hogy kötelezettségeit vis major esete miatt nem tudta teljesíteni. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, földrengés, árvíz, tűzvész, terrorcselekmény, stb.), amelyek nem függnek a Felek akaratától és közvetlenül akadályozzák az adott felet a szerződéses kötelezettségének teljesítésében. Vis major esetén a kötelezettsége teljesítésében akadályozott szerződő fél a másik szerződő felet a vis major beálltáról, illetőleg megszűnéséről haladéktalanul értesíteni köteles, az értesítés elmulasztásából eredő károkért a mulasztó fél felel.

11.6. Bármelyik fél jogosult a jelen keretszerződést 30 napos felmondási idővel, indoklás nélkül rendes felmondással felmondani. A rendes felmondás a folyamatban lévő egyedi szerződéseket nem szünteti meg, azokat Vállalkozó teljesíteni köteles.

1. **Egyéb rendelkezések**

12.1. Vállalkozó jelen szerződés aláírásával – függetlenül attól, hogy jelen szerződésben vállalt kötelezettsége teljesítéséhez Megrendelő közpénzt vesz-e igénybe – hozzájárul ahhoz, hogy jelen szerződést Megrendelő teljes egészében, illetve részben honlapján közzé tegye, ill. harmadik személyek részére hozzáférhetővé tegye.

12.2. Szerződő felek kijelentik, hogy mindketten a jelen szerződés megfelelő teljesítésében érdekeltek, ennek alapján megtesznek minden általában elvárható intézkedést, amely a jogok jóhiszemű gyakorlásán alapszik, illetőleg tartózkodnak minden olyan magatartástól, vagy tevékenységtől, amely a jelen szerződés teljesítését gátolná, vagy veszélyeztetné.

12.3. Szerződő felek egymáshoz intézett nyilatkozataikat írásban, a másik fél székhelyére címezve, ajánlott levélben, a kapcsolattartó felé e-mail útján teszik meg. A szóban megtett nyilatkozatokat haladéktalanul írásban is meg kell erősíteni. A nem jogosulttól származó nyilatkozatot meg nem tettnek kell tekinteni, kivéve, ha azt haladéktalanul az arra jogosult írásban megerősíti, vagy a nyilatkozat, bejelentés stb. a másik felet kár bekövetkezésének veszélyére figyelmezteti, kár enyhítésével kapcsolatos.

12.4. Vitás kérdések rendezését a szerződő felek közvetlen tárgyalások útján kísérlik meg rendezni, amennyiben ez sikertelen, úgy vitájukat kifejezetten rendes bíróság előtt kívánják rendezni az általános illetékességi és hatásköri szabályok szerint.

12.5. A jelen szerződésben nem rendezett kérdésekben a Polgári Törvénykönyvről szóló 2013. évi V. törvény vonatkozó rendelkezései, valamint a hatályos építésügyi és egyéb vonatkozó jogszabályok előírásai az irányadók.

1. **Titoktartás**

A Vállalkozó jelen Szerződés aláírásával egyidejűleg kötelezettséget vállal arra, hogy a jelen Szerződés megkötése és teljesítése során tudomására jutott információkat, adatokat, tényeket bizalmasan kezeli, és azokat csak a szerződéses feladat végrehajtásában közvetlenül résztvevő személyeknek, a rájuk vonatkozó, a jelen Szerződés teljesítéséhez okvetlenül szükséges mértékben adja át, illetéktelen harmadik személyek részére nem adja át. A titoktartási kötelezettség vonatkozik mind a Vállalkozó vezető tisztségviselőire, mind munkavállalóira, valamint a Vállalkozó közreműködőire (alvállalkozók) és annak munkavállalóira, vezető tisztségviselőire egyaránt.

1. **Hatály**

Jelen Szerződés a Felek általi kölcsönös aláírásának napján lép hatályba és határozatlan ideig jön létre a Felek között.

1. **Adatkezelés**

Felek kérhetik a másik Féltől, hogy - az adattakarékosság elvének szem előtttartásával - bizonyos személyes adatokat (alkalmazotti személyes adatokat, illetve teljesítési segédjük érintettjei személyes adatait) adjon át részükre, így például a másik Fél kapcsolattartóinak a nevét, címét, telefonszámát, e-mail címét a jelen Szerződés teljesítése megkönnyítésének céljából. Felek ezen adatokat jogosultak a munkavállalóik/megbízottaik számára hozzáférhető adatbázisokban tárolni, és kizárólag a jelen Szerződés teljesítése és kapcsolattartás érdekében használni, ideértve, de nem kizárólagosan, a pénzügyi adminisztrációt.

Felek megállapodnak, hogy a szerződés során egymás számára átadott alkalmazotti személyes adatokat, illetve teljesítési segédjük érintettjei személyes adatait a jogos érdek mentén - a jelen Szerződés teljesítése és kapcsolattartás érdekében - a jelen szerződés megszűnésétől az általános elévülési idő leteltéig kezelik és őrzik meg a későbbi esetleges jogviták rendezése céljából, a vonatkozó jogszabályi előírások betartásával.

Szerződő felek rögzítik, hogy a fentiekben megjelölt alkalmazottak, illetve teljesítési segédek érintettjei személyes adatainak kiadásáért a felelősség az átadó felet terheli, így az átadó fél köteles az érintetteket a személyes adataik kezelésére vonatkozó információkról, az érintettet illető jogokról, valamint az esetleges - adat-feldolgozás érdekében történő - adattovábbításról tájékoztatni.

Felek felelősséget vállalnak azért, hogy alkalmazottjaik, illetve teljesítési segédeik a másik Fél részéről átadott személyes adatok kezelését és megőrzését, a GDPR rendelettel összhangban végzik, valamint előírják számukra, hogy munkavégzésük során, így - a jelen szerződéssel összefüggésben is - megismert személyes adatokat a jogviszonyuk megszűnése esetén nem vihetik magukkal.

Felek megállapodnak, hogy az adatok védelme érdekében a hatályos jogszabályi előírásoknak megfelelően szükséges minden technikai és szervezési intézkedést megtesznek. Az érintett természetes személyek jogosultak írásbeli kérelem esetén a róluk tárolt adatokról másolatot kérni, illetve a Fél részére küldött írásbeli értesítéssel adataik pontosítását vagy helyesbítését kérni, vagy a jogszabályok által biztosított egyéb jogokkal élni. Felek mindenkor a hatályos adatkezelési tájékoztatójuknak és az egyéb adatkezelésre vonatkozó szabályzataiknak megfelelően járnak el.

Felek tudomással bírnak róla, hogy a fentiekben hivatkozott alkalmazottak, illetve a teljesítési segédek, mint érintettek az adatkezelés ellen tiltakozhatnak, vagy az adatkezelés korlátozását kérhetik. Erre tekintettel a felek vállalják, hogy amennyiben az alkalmazott/teljesítési segéd érintettje tiltakozik az adatkezelés ellen, és az adott Fél az érdekek mérlegelése után az adatkezelés beszüntetése mellett dönt, úgy késedelem nélkül köteles erről a másik felet értesíteni, illetve amennyiben az alkalmazott/teljesítési segéd érintettje az adatkezelés korlátozását kéri, ennek tényéről, annak végrehajtása érdekében az érintett Fél késedelem nélkül tájékoztatja a másik felet, egyúttal másik kapcsolattartót nevez meg a szerződés teljesítése érdekében.

Szerződő felek rögzítik, hogy jogosultak a fentiek alapján a másik féltől átvett személyes adatokat a Szerződés értelmében jogszerűen igénybe vett alvállalkozóik, illetve teljesítési segédeik részére is továbbítani, mely adattovábbításhoz a jelen Szerződés aláírásával kölcsönösen hozzájárulnak.

1. **Egyebek**

16.1. A jelen Szerződés módosítása kizárólag a Felek közös megegyezésével, írásban lehetséges.

16.2. A jelen Szerződés és az az alapján létrejött Megrendelések egységes egészet képeznek, azok tartalmának bárminemű ütközése esetében a Megrendelésben foglaltak az irányadók.

16.3. Amennyiben a jelen Szerződés valamely rendelkezése érvénytelenné vagy hatálytalanná válna, az a többi rendelkezés, illetve a Szerződés érvényességét nem érinti, kivéve, ha az érvénytelenné vagy hatálytalanná vált rendelkezés nélkül a Felek a Szerződést nem kötötték volna meg. Az érvénytelen rendelkezést Felek kötelesek a jogszabályoknak megfelelő rendelkezéssel pótolni, ennek hiányában a vonatkozó jogszabályok rendelkezései irányadók.

16.4. A Vállalkozó a jelen Szerződésből fakadó jogait és kötelezettségeit kizárólag a Megrendelő előzetes jóváhagyása alapján jogosult átruházni, amely alapos indok nélkül nem tagadható meg.

16.5. A jelen szerződéshez csatolt kettő darab melléklet a jelen szerződés elválaszthatatlan részét képezi.

Szerződő felek képviselői a jelen szerződést – elolvasás és értelmezés után – mint ügyleti akaratukkal mindenben megegyezőt, jóváhagyólag írták alá.

Vecsés, 2020. ……….

 Megrendelő Vállalkozó

 ……………………………………… ……………………………………………

Vecsés Város Önkormányzata URBANITAS Kft.

képviseli: Szlahó Csaba polgármester Képviseli: Berényi Mária ügyvezető

Ellenjegyzem:

Vecsés, 2020. ………. …………………………………………..

 Mohainé Jakab Anikó jegyző

1. **melléklet**

|  |  |
| --- | --- |
| **SZOLGÁLTATÁS MEGRENDELÉSE** | Megrendelés száma: |
| Megrendelés dátuma: |
| Megrendelő:**Vecsés Város Önkormányzata**2220 Vecsés, Szent István tér 1.Kapcsolattartó: Rupp Zoltán főépítészTelefon: 30-519-3141E-mail: rupp.zoltan@vecses.hu  | Vállalkozó: **URBANITAS Kft.**1111 Budapest, Stoczek u. 19.IV.3.Kapcsolattartó:Telefon:E-mail: |
| Megrendelő és Vállalkozó között 2020……-án létrejött Vállalkozási keretszerződés és Vállalkozónak a jelen Megrendelés 1. melléklete szerinti ajánlata alapján megrendeljük az alább részletezett szolgáltatásokat:**A szolgáltatás megnevezése, tárgya, rövid leírása:****A szolgáltatás műszaki tartalma:** A mellékelt ajánlat szerint Ütemezés (teljesítési határidők):A mellékelt ajánlat szerint:**A megrendelt szolgáltatás díja:****bruttó ………………………..,-Ft****A fenti díjat a Költségviselő átvállalta a felek közötti Tervezési szerződés értelmében/**A fenti díjat a Megrendelő és a Költségviselő – a felek közötti tervezési szerződésre tekintettel – az alábbi megosztásban fizeti: A mellékelt ajánlat szerintA feladat elvégzéséhez Megrendelő által biztosítandó adatok:A mellékelt ajánlat szerint**Melléklet:** Vállalkozó ……. napján kelt ajánlata |

Vecsés, 2020. ………………………….

|  |
| --- |
| …………………………………… Vecsés Város Önkormányzataképviseli: Szlahó Csaba polgármester |

 Megrendelő

Ellenjegyzem:

Vecsés, 2020. ………. …………………………………………..

 Mohainé Jakab Anikó jegyző

1. **melléklet**

|  |  |
| --- | --- |
| **SZERZŐDÉS TELJESÍTÉSI IGAZOLÁS** | Megrendelés száma: |
| A teljesítési igazolás dátuma:2020…… |
| Megrendelő:**Vecsés Város Önkormányzata**2220 Vecsés, Szent István tér 1.Kapcsolattartó: Rupp Zoltán főépítészTelefon: 30-519-3141E-mail: rupp.zoltan@vecses.hu  | Vállalkozó: **URBANITAS Kft.**1111 Budapest, Stoczek utca 19. IV.3.Kapcsolattartó:Telefon:E-mail: |
| Megrendelő és Vállalkozó között 2020……-án létrejött Vállalkozási keretszerződés és Megrendelő …….. megrendelésszámú, 2020. …. -án kelt, ……………………………………………………… tárgyú Megrendelése alapján Vállalkozó az alábbi munkarészeket készítette el és adta át Megrendelő képviselőjének:Megrendelő szakmai képviselője megállapítja, hogy Vállalkozó a jelen teljesítési igazolásban rögzített feladatokat  [ ] határidőre, szerződésszerű minőségben és példányszámban, vagy [ ]késedelmesen, vagy [ ]hibásan végezte el.Hibás és/vagy késedelmes teljesítés esetén Megrendelő érvényesíteni kívánja a Vállalkozó hibás vagy késedelmes teljesítéséből eredő jogait az alábbiak szerint:**Észrevételek:** [ ] Észrevételek a teljesítéssel kapcsolatban nincsenek. [ ]A következő, hivatkozott észrevételek a szerződés összegét nem érintik. [ ]A következő, hivatkozott észrevételek a számlázható összeget érintik.Észrevételek, illetve a hibás és/vagy késedelmes teljesítés leírása:Vállalkozó jelen teljesítési igazolás alapján: [ ] a Megrendelés szerinti …. számú részszámla benyújtására jogosult, [ ]a Megrendelés szerinti végszámla benyújtására jogosult, [ ]az alábbiak szerinti csökkentett összegű számla benyújtására jogosult:Megrendelő és/vagy Költségviselő a Vállalkozó által kiállított számlát csak a jelen Szerződés teljesítési igazolás aláírt példányával együtt fogadja el! ……………………………………………………….. Rupp Zoltán főépítész Megrendelő képviselője |